CELEX: 32013D0097
Language: sl
Date: 2013-02-19 00:00:00
Title: 2013/97/EU: Izvedbeni sklep Komisije z dne 19. februarja 2013 o odobritvi odstopanj nekaterim državam članicam glede sporočanja statističnih podatkov v skladu z Uredbo (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu glede statističnih podatkov, ki temeljijo na Evropski anketi o zdravju in zdravstvenem varstvu (EHIS) (notificirano pod dokumentarno številko C(2013) 784)  Besedilo velja za EGP

21.2.2013   
            
            
               SL
            
            
               Uradni list Evropske unije
            
            
               L 48/21
            
         IZVEDBENI SKLEP KOMISIJE
   z dne 19. februarja 2013
   o odobritvi odstopanj nekaterim državam članicam glede sporočanja statističnih podatkov v skladu z Uredbo (ES) št. 1338/2008 Evropskega parlamenta in Sveta o statističnih podatkih Skupnosti v zvezi z javnim zdravjem ter zdravjem in varnostjo pri delu glede statističnih podatkov, ki temeljijo na Evropski anketi o zdravju in zdravstvenem varstvu (EHIS)
   (notificirano pod dokumentarno številko C(2013) 784)
   (Besedilo v angleškem, francoskem, nemškem, nizozemskem in švedskem jeziku je edino verodostojno)
   (Besedilo velja za EGP)
   (2013/97/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1338/2008 Evropskega parlamenta in Sveta z dne 16. decembra 2008 o statističnih podatkih Skupnosti v zvezi z javnim zdravjem ter zdravjem in varnostjo pri delu (1) ter zlasti člena 9(2) Uredbe,
   ob upoštevanju zahtev Kraljevine Belgije, Francoske republike, Kraljevine Nizozemske, Kraljevine Švedske in Združenega kraljestva Velika Britanija in Severna Irska,
   ob upoštevanju naslednjega:
   
               (1)
            
            
               V skladu s členom 9(2) Uredbe (ES) št. 1338/2008 lahko Komisija državam članicam iz objektivnih razlogov odobri odstopanja in prehodna obdobja.
            
         
               (2)
            
            
               Iz informacij, predloženih Komisiji, je razvidno, da države članice zahtevajo odstopanja zaradi potrebe po obsežnejših prilagoditvah nacionalnih upravnih in statističnih sistemov, da se v celoti zagotovi skladnost z Uredbo (ES) št. 1338/2008.
            
         
               (3)
            
            
               Takšna odstopanja bi bilo treba odobriti Belgiji, Franciji, Nizozemski, Švedski in Združenemu kraljestvu na zahtevo teh držav.
            
         
               (4)
            
            
               Ukrepi, predvideni s tem sklepom, so v skladu z mnenjem Odbora za evropski statistični sistem –
            
         SPREJELA NASLEDNJI SKLEP:
   Člen 1
   Odstopanja iz Priloge se odobrijo v njej navedenim državam članicam.
   Člen 2
   Ta sklep je naslovljen na Kraljevino Belgijo, Francosko republiko, Kraljevino Nizozemsko, Kraljevino Švedsko ter Združeno kraljestvo Velika Britanija in Severna Irska.
   
      V Bruslju, 19. februarja 2013
      
         
            Za Komisijo
         
         Algirdas ŠEMETA
         
            Član Komisije
         
      
   
   
      (1)  UL L 354, 31.12.2008, str. 70.
   
      PRILOGA
      
         Odstopanja od Uredbe (ES) št. 1338/2008, kakor jo izvaja Komisija, v zvezi s statističnimi podatki, ki temeljijo na Evropski anketi o zdravju in zdravstvenem varstvu (EHIS)
      
      Belgija, Francija in Nizozemska ne sporočijo spremenljivk iz naslednje tabele:
      
                  Belgija
               
               
                  
                              —
                           
                           
                              INTLANG (jezik anketiranja),
                           
                        
                              —
                           
                           
                              PL4, PL5, PL7 iz niza o fizičnih in senzoričnih funkcionalnih omejitvah,
                           
                        
                              —
                           
                           
                              MH1a do MH1h o duševnem zdravju,
                           
                        
                              —
                           
                           
                              AM3 in AM5 o ambulantni oskrbi,
                           
                        
                              —
                           
                           
                              PA4 o preventivnih dejavnostih,
                           
                        
                              —
                           
                           
                              UN1a do UN2d o neizpolnjenih potrebah.
                           
                        
            
                  Francija
               
               
                  
                              —
                           
                           
                              AL1 do AL6 o uživanju alkohola,
                           
                        
                              —
                           
                           
                              IC1 do IC3 o neformalni oskrbi.
                           
                        
            
                  Nizozemska
               
               
                  
                              —
                           
                           
                              PL5 in PL6 o fizičnih in senzoričnih funkcionalnih omejitvah,
                           
                        
                              —
                           
                           
                              MH1a do MH1h o duševnem zdravju,
                           
                        
                              —
                           
                           
                              PE1 do PE8 o telesnih dejavnostih,
                           
                        
                              —
                           
                           
                              AL1 in AL6 o uživanju alkohola.
                           
                        
            Švedska in Združeno kraljestvo: referenčna populacija na Švedskem in v Združenem kraljestvu so posamezniki, stari 16 let in več, ki živijo v zasebnih gospodinjstvih in v času zbiranja podatkov prebivajo na ozemlju teh držav članic.